jkorsvik/nowiki_second_scrape_merged huggingface dataset:
Kubikkhektometer

Kubikkhektometer er en avledet SI-enhet for måling av volum.
Symbolet for kubikkhektometer er hm³.
En kubikkhektometer er volumet av en kube hvor hver side er en hektometer (100 meter) lang.
Kubikkhektometer brukes til å angi volumet av store vannmasser, som f.eks. volumet av vannreservoarer, men brukes ellers lite. Enhetene kubikkmeter og kubikkilometer brukes i stedet.
1 hm³ er lik:

1 000 000 m³
1 000 dam³
0, 001 km³Og motsatt:

1 m³ = 0,000 001 hm³
1 dam³ = 0,001 hm³
1 km³ = 1 000 hm³1 hm³ er, i forhold til SI-enheten liter, lik:

1 000 000 kiloliter
10 000 000 hektoliter
100 000 000 dekaliter
1 000 000 000 literOg motsatt:

1 kiloliter = 0,000 1 hm³
1 hektoliter = 0,000 000 1 hm³
1 dekaliter = 0,000 000 01 hm³
1 liter = 0,000 000 001 hm³
Amerikansk hjortehund

Amerikansk staghound aksepteres ikke som en egen hunderase, men er i virkeligheten en «lurcher», der flere linjer har blitt renavlet gjennom mange generasjoner. Basistypen er en stor mynde, men også flere andre raser har bidratt til denne hunden.


== Opprinnelse og alder ==
Amerikansk staghound er snarere avlet for sin funksjonalitet som jakthund enn for sin type. Den har gjennom mange tiår blitt benyttet til hetsjakt på alt fra ulv og prærieulv, til hjort og hare. Opprinnelig var det en skotsk hjortehund/greyhound mix som ble krysset med typer av et mer lokalt preg, trolig støvere og terriere. Mynde utgjør imidlertid størsteparten av blodslinjene.
Det sies at amerikanerne allerede mot slutten av 1600-tallet begynte med avl på disse blandingshundene, men dette kan ikke bekreftes. Dagens stamlinjer skal for det meste stamme fra 1800-tallet, men heller ikke dette har latt seg bekrefte. Det finnes nemlig ikke et stambokregister for denne hunden, selv om nok mange oppdrettere kan ha oversikt over blodslinjene. Man kan således konstatere at staghound, selv om den ikke anerkjennes som en egen rase, har eksistert lenger enn de fleste av dagens hunderaser. Som type er den imidlertid ganske varierende. Til sammenligning er gjerne irske og engelske lurchere bastarder i første, andre eller tredje ledd.


== Utseende, anatomi og fysikk ==
Av utseende minner staghound mye om skotsk hjortehund, men i motsetning til denne kan en staghound være både stri- og korthåret, ja til og med ha blanding. Flere fargevarianter er også aktuelle. Staghound er ofte stor. Hannene kan bli omkring 70-85 cm i mankehøyde, men størrelsen varierer nokså mye. En velvoksen hann kan veie opp mot 45 kg, men også ned mot 29-30 kg, kanskje det beste bevis for at dette ikke er en homogen rase.
Det sies at disse hundene har fått hurtigheten til en greyhound og det milde temperamentet til hjortehunden. Den er utholdende og svært jaktvillig.


== Bruksområde ==
Staghound er først og fremst avlet for hetsjakt på småvilt og små hjortedyr, men holdes i noen grad også for sosiale formål. Den har både hurtighet, stamina og pågangsmot til å utstå en lang og tøff jakt. Den skal også være en ypperlig familiehund.


== Lynne og væremåte ==
Staghound er rastløs av natur og trenger mye mosjon. Den skal være godlynt og snill, men fordi den er en blandingshund varierer naturligvis temperamentet mye i forhold til hvilke blodslinjer den kommer fra.
Briskebybanden

Briskebybanden, populært kalt «Banden», er en supporterklubb for Eliteserien klubben Hamarkameratene. Foreningen ble stiftet i 1997 av Sigurd Blystad, og hadde i slutten av 2006 617 medlemmer. Lederen for Banden i 2021 er Fred Kristian Nordstad
Supporterklubben er uavhengig, men samarbeider med fotballklubben. Bandens plassering på hjemmebanen Briskeby er på Felt A på den gamle sittetribunen. Fra 1997 til 2008 var Briskebybanden plassert på motsatt langside mot Fredvang Allé, bortsett fra enkelte kamper i 2008-sesongen der denne langsidene var stengt på grunn av bygging.
Briskebybandens «hatlag» er Kongsvinger, Raufoss og Vålerenga. Grunnen til at VIF er et av lagene har med den sterke hockeyrivaliseringen mellom Storhamar og Vålerenga på 80- og 90-tallet å gjøre. Mange av Storhamar-supporterne har tatt med dette til fotballbanen.
Et av Ham-Kams motto er ett liv – ett lag, som kommer fra en av Briskebybandens sanger: Ett liv, ett lag, to farger – og det er grønt og hvitt.


== Ledere ==
2019-2021 Fred Kristian Nordstad
2018 Gaute Smestad Pedersen
2015-2017 Marie Ørsnes
2013-2015 Jørgen Berntsen
2012 Marius Frang
2010-2011 Tor Arne Olsen
2008-2009 Uno Solberg
2007 Marie Ørsnes
2006 Helge Larsen
2003-2005 Pål Christian Egeberg


== Eksterne lenker ==
Nettside Arkivert 9. januar 2016 hos Wayback Machine.
Australsk kenguruhund

Australsk kenguruhund er i likhet med amerikansk staghound en «lurcher», en blandingshund der 2 ulike mynder utgjør basis, men også andre raser kan inngå.


== Opprinnelse og alder ==
Benevnelsen «kenguruhund» må nok tilskrives hundens fartsegenskaper og spenst, snarere enn måten å løpe på. Trolig ble «rasen» unnfanget i Australia en gang mot slutten av 1800-tallet. Man tror de som startet prosess hadde erfaring med lurchere fra England. Trolig er denne hunden opprinnelig en krysning mellom skotsk hjortehund og greyhound, men den har trolig ogsåinnslag fra andre hunderaser. I så måte har terriere tradisjonelt vært en del benyttet.


== Utseende, anatomi og fysikk ==
Kenguruhunden har mye til felles med skotsk hjortehund og greyhound. Det er umulig å si noe konkret om størrelsen, fordi den varierer ganske mye, annet enn at den er relativt stor til mynde å være. Pelsen er glatt og forekommer i mange farger og kombinasjoner. Grå til gråbrun er mest vanlig.


== Bruksområde ==
Kenguruhunden er først og fremst avlet for hetsjakt på kanin og annet småvilt, men den holdes i noen grad som familiehund. Den skal være svært hurtig, utholdende og energisk.


== Lynne og væremåte ==
Man kan ikke si noe konkret om lynnet, annet enn at det nok varierer med blodslinjene. Tradisjonelt regnes kombinasjoner med mynder som rolige og vennlige familiehunder.
Norges Birøkterlag

Norges Birøkterlag er en norsk faglig organisasjon for birøktere, med lokallag i alle fylker i Norge. Organisasjonen har hovedkontor på Kløfta, hvor de er samlokalisert med Honningcentralen AL. 
Norges Birøkterlag ble stiftet i 1884 og har lokallag i alle fylker i landet. Organisasjonen er åpen for alle som har interesse for birøkt. 
Medlemsbladet Birøkteren gis ut 11 ganger pr år, og inneholder aktuelle saker om birøkt, forteller om lover og regler, minner om sesongens operasjoner i bigården. Laget arrangerer kurs og møter, gir veiledning og opplæring for medlemmene, og gir informasjon om aktuelle varroabekjempelsesmetoder og annet sykdomshindrende arbeid, samt hjelp ved utbrudd av sykdom. Medlemmene kan også benytte seg av Norges Birøkterlags avlsarbeid og parestasjoner. 


== Referanser ==


== Eksterne lenker ==
Offisielt nettsted 
Offisielt nettsted
Caersws

Caersws (walisisk: Caersŵs) er en liten landsby ved elven Severn i Powys, Wales. Stedet har en jernbanestasjon på linjen mellom Aberystwyth og Birmingham. 
Fotballaget Caersws FC spiller i den walisiske ligaen.
Man mener at det romerske fortet Mediomanum lå ved Caersws, men stedet er ikke sikkert identifisert.
Hay-on-Wye

Hay-on-Wye (walisisk: Y Gelli Gandryll) er en markedsby i Powys i Wales. Den kalles ofte bøkenes by, ettersom den har hele 41 bokhandler, hvorav de fleste selger brukte bøker. Med bare omkring 1300 innbyggere er det ingen andre steder som kommer i nærheten av dette forholdet mellom antall bokhandler og innbyggere.
Bybebyggelsen fortsetter inn over grensen til England, der den heter Cusop. De to delene administreres hver for seg.


== Kong Richard Booth ==
Fenomenet med bokhandler startet da Richard Booth den 1. april 1977 som et PR-stunt erklærte Hay-on-Wye som en selvstendig republikk, med seg selv som konge. At han ikke valgte den mer logiske tittelen president skyldes antagelig at det kan gjøres mer ut av en kongetittel. Han lar seg blant annet avbilde på «offisielle» fotografier med en toalettsugekopp som septer. Han innsatte også hesten sin som statsminister fra samme dato. 
Booth selger også billige titler til turister. I motsetning til andre som selger titler i Storbritannia gjør han ikke forsøk på å fremstille det som ekte titler. 


== Eksterne lenker ==
Offisielt nettsted 
(en) Hay-on-Wye – kategori av bilder, video eller lyd på Commons
Verdens økonomiske forum

Verdens økonomiske forum (engelsk World Economic Forum (WEF), tysk Weltwirtschaftsforum (WWF), fransk Forum économique mondial (FEM)) er en Genève-basert stiftelse. Stiftelsen arrangerer et årlig toppmøte som samler toppledere i de største bedriftene, noen nasjonale politiske ledere samt en del utvalgte intellektuelle og journalister. Toppmøtet holdes vanligvis i Davos i Sveits og samler omkring 2000 deltakere. Stiftelsen ble etablert i 1971 av Klaus M. Schwab, som er en sveitsisk professor i økonomi. Tidligere Utenriksminister av Norge Børge Brende er i dag forumets President og toppsjef, en jobb han tiltrådte i oktober 2017.I 2005 etablerte VØF fellesskapet Young Global Leaders, etterfølgeren til Global Leaders of Tomorrow, bestående av personer under 40 år fra hele verden og forskjellige fag og sektorer som utviser lederskap.


== Global Shapers ==
Global Shapers Oslo er en forening som ble stiftet den 23. mai 2013. Foreningen er en lokal gren av Global Shapers Community som er en del av Verdens økonomiske forum. Kronprinsesse Mette-Marit av Norge er grunnlegger av foreningen, den såkalte «Founding Curator». Birgit Skarstein er leder og såkalt «Curator» for foreningen.


== Se også ==
Verdens sosiale forum


== Referanser ==


== Eksterne lenker ==
(en) Offisielt nettsted 
(fr) Offisielt nettsted 
(es) Offisielt nettsted 
(zh) Offisielt nettsted 
(ja) Offisielt nettsted 
(en) World Economic Forum – kategori av bilder, video eller lyd på Commons 
(en) World Economic Forum – galleri av bilder, video eller lyd på Commons
Mercosur

Mercosur eller Mercosul (spansk: Mercado Común del Sur; portugisisk: Mercado Comum do Sul; guaraní: Ñemby Ñemuha; engelsk: Southern Common Market) er et frihandelssamarbeid mellom Brasil, Argentina, Uruguay og Paraguay. Samarbeidet ble etablert i 1991 og har som formål å fremme frihandel samt bevegelse av mennesker og varer, arbeidskraft og kapital mellom disse landene. Bolivia, Chile, Colombia, Ecuador, Peru og Venezuela har assosiert medlemsstatus.I desember 2004 slo Mercosur seg sammen med handelsblokken Det andiske fellesskap (CAN) og dannet De søramerikanske lands union, som er dannet etter mønster av Den europeiske union.


== Medlemsstater ==


== Pass ==

		
Se også: Uruguayanske pass


== Referanser ==


== Eksterne lenker ==
(es) Offisielt nettsted 
(pt) Offisielt nettsted 
(en) Mercosur – kategori av bilder, video eller lyd på Commons 
Omtale av Mercosul fra Brasils myndigheter
BBC – Sør-Amerika danner et felles marked
Omtale av Mercosur på sidene til SICE/OAS
Lurcher

Lurcher er tradisjonelt en blandingshund mellom skotsk hjortehund, greyhound og en eller flere terriertyper, men i dag kalles gjerne alle blandinger der hjortehund inngår for en lurcher. Mange bruker også betegnelsen så lenge det inngår ei mynde i blandingen.


== Opprinnelse og alder ==

Lurcheren har sin opprinnelse fra middelalderen i Storbritannia, da det ikke var tillatt for andre enn konge og adel å holde mynder. Lurcher betyr krypskytter, så denne hunden kan kalles en krypskytterhund.
Tradisjonelt skulle lurcher være en blanding mellom skotsk hjortehund, greyhound og en eller flere terriertyper, men nå mer er det en hvilken som helst blanding mellom en mynde og en eller flere andre hunderaser. En god lurcher var mye verd i tidligere tider, i det man primært benyttet disse hundene til å supplere matforrådet på en ulovlig måte. Lurchere har således alltid vært synonymt med tyvjakt på De britiske øyer, der viltet gjerne tilhørte konge, adel og rikfolk i tidligere tider.
I noen grad førers visse linjer av lurchere videre. Det fortelles blant annet at det skal finnes linjer som går tilbake til tidlig 1800-tallet i både Storbritannia og Irland. I USA finnes også en lurcher som kalles amerikansk staghound, hvilket tyder på et opphav fra hjortehund. Likeledes finnes det i Australia en såkalt australsk kenguruhund som også skal ha sitt opphav fra hortehund. Begge disse lurcherblandingene skal ha linjer som går langt tilbake i tid, uten at dette har latt seg verifisere.


== Utseende, anatomi og fysikk ==
Lurcher skal alltid ha myndepreg, men naturlig nok varierer både utseende, anatomi og fysikk mye, alt etter hvilke hundetyper som er inngår i blandingen. Lurchere er gjerne nesten like hurtige som mynder, men ofte mer utholdende og røffe. Den skal tåle mer og orke mer.


== Bruksområde ==
Lurcher har først og fremst vært arbeirklassens jakthund på rådyr, hare og annet småvilt på De britiske øyer. Den er tradisjonelt en hetsende hund, men avhengig av blanding bruker den såvel lukt som hørsel når den jakter.


== Lynne og væremåte ==
Det er nærmest umulig å gi en beskrivelse av lurcherns lynne og væremåte, fordi dette naturlig nok varierer med både blandingen og individet. En «ekte» lurcher skal imidlertid være tøff, pågående og lojal til «the bitter end». Den skal ha jaktinstinkt, men må kunne kontrolleres. Lurchere er ofte litt sky og skeptiske av natur.


== Annet ==
Lurcheren på hovedbildet er en blanding mellom skotsk hjortehund, greyhound og border collie, men blandingsforholdet er ikke kjent.
Greyster

Greyster er en blandingshund, der vorstehhund iblandes greyhound for å oppnå en hurtig hundetype med god utholdenhet, eventuelt også pointer for å redusere på størrelsen. Denne hundetypen er av norsk opprinnelse og benyttes først og fremst til konkurranser i hundespannkjøring av trekkhundmiljøet, men det er ikke en stabil hunderase.


== Opprinnelse og alder ==
På 1980-tallet begynte en gruppe mennesker i trekkhundmiljøet å eksperimentere med å krysse inn greyhoundblod i vorstehhund, for å oppnå en hurtig hund med god utholdenhet. Det er på det rene at vorstehhund iblandes greyhound for å oppnå større hurtighet, men det egentlige blandingsforholdet rasene i mellom er ukjent. Noen hevder også at pointer har blitt blandet inn for å gjøre hundene fysisk mindre, siden greyhound er betydelig større enn vorstehhund.
Hundekjøreren Lena Boysen Hillestad har vært sentral i arbeidet med å få fram denne hunden, og hennes arbeider har blitt hedret nasjonalt og internasjonalt. I dag dominerer greystere de korte trekkhundkonkurransene. Boysen Hillestad har vunnet 14 VM, 13 EM og 20 NM i nordisk stil.


== Utseende, anatomi og fysikk ==
Den ligner en storvokst vorstehhund, men har kraftigere fysikk og lengre lemmer, og spesielt lårene er meget kraftige.


== Bruksområde ==
Den er avlet for konkurranser i hundespannkjøring, men fungerer også godt som familiehund.


== Annet ==
Norske hunderaser
Ystradfellte

Ystradfellte (walisisk for «Melltes dalbunn») er en liten landsby i Powys, Wales. Den ligger ved elven Mellte i Brecon Beacons. Landsbyen er et populært turistmål, da den er et godt utgangspunkt for fotturer.
Området er kjent for sine mange grotter, og mange grotteklatrere lar seg lokke dit. Noen av de mest kjente grottene er:

Porth yr Ogof – har den største huleåpningen i Wales; Mellte renner gjennom den
Little Neath River Cave
Ogof Ffynnon Ddu – den tredje lengste hulen i StorbritanniaDet er laget en oppmerket sti lands Mellte, kalt Waterfalls Walk. Den passerer elvens to største fosser, Sgwd Clun-gwyn og Sgwd Isaf Clun-gwyn. Ved en mindre foss, Sgwd yr Eira, går stien bak fossefallet.
Mellte

Mellte er en elv i Wales. Den starter der elvene Llia og Dringarth renner sammen, og renner så sørover gjennom Ystradfellte før den renner inn i Neath.
Llanrhaeadr-ym-Mochnant

Llanrhaeadr-ym-Mochnant er en landsby i Powys, Wales. Den ligger ved elven Rhaeadr, ved Berwynfjellene.
Landsbyen er kjent som sognet til William Morgan, den første som oversatte Bibelen til walisisk. Den største severdighetene er Pistyll Rhaeadr, som er det høyeste fossefallet i Wales, og som er kjent for en naturlig steinbue skapt av vannstrømmen.
Llangollen

Llangollen (IPA: [ɬaŋ'ɡoɬɛn]) er en liten by i Denbighshire, Wales. Den er kjent for Llangollenkanalen, som forbinder byen med Nantwich i England. Elven Dee renner gjennom byen.
I 1908 var byen vertskap for den nasjonale Eisteddfod. Senere har man startet med en årlig internasjonal eisteddfod i Llangollen. 

Rainhillkonkurransen, en test av damplokomotiver som ble utført ved Rainhill utenfor Liverpool i 1829, ble gjenskapt i Llangollen i 2002. Dette ble gjort på Llangollenbanen, en gammel strekning som nå er en turistattraksjon.
St Asaph

St Asaph (walisisk Llanelwy) er en by i Denbighshire, Wales. Den ligger ved elven Elwy.
Byen vokste fram omkring en keltisk kristen helligdom som ble grunnlagt av St. Kentigern i det 6. århundre. Den har Storbritannias minste katedral, St. Asaphs katedral, som ble reist i det 14. århundre. Den er viet til Asaph, bispedømmets andre biskop.
Selv om den er bare av samme størrelse som en småby, har St Asaph – som katedralby – city-status. Dette ble bekreftet av en kongelig ordre utstedt i navnet til dronning Elisabeth II i forbindelse med hennes diamantjubileum i 2012.


== Eksterne lenker ==
Offisielt nettsted 
(en) St Asaph – kategori av bilder, video eller lyd på Commons
Safran

Safran er et krydder som består av de tørkede arrene fra safrankrokusen (Crocus sativus L.). Dette er et av de mest kostbare krydderne som finnes. Til ett kilo safran kreves minst 70 000 krokuser, eller omtrent 150 000 til 200 000 arr, som må plukkes og renses for hånd. Tidligere var Spania en stor eksportør av safran, men i dag har Iran 95% av verdensmarkedet med en eksport på omkring 180 tonn safran i 2004–2005. Safran høstes i løpet av to intensive uker i månedsskiftet oktober/november. Safran brukes i hovedsak som smakstilsetting i mat, som krydder og i kjemisk prosessindustri.


== Historie ==
«Ingenting forfalskes så meget som safran» skrev Plinius d.e. omkring 70 e. Kr. Slikt fusk ble strengt straffet. Det var gjerne gurkemeie eller saflor man benyttet for å narre folk. Første gang safran nevnes er på sumeriske leirtavler fra 4000 f.Kr. Man tror at safranblomsten kommer fra Asia, men en del historikere tror den kommer fra Hellas.
Safran nevnes også i Det gamle testamente, i Høysangen 4,14: Nardus og safran, kalmus og kanel med alle slags viraktrær, myrra og aloëtrær og alle de beste velluktende urter. Etter Romerrikets fall forsvant safranen fra Europa. Men den vendte tilbake i korsfarertiden, da korsridderne stiftet bekjentskap med det arabiske kjøkken. Til Norge kom safran trolig på 1600-tallet.


== Matretter ==
I Europa benyttes safran nå gjerne i mange matretter, for eksempel den franske fiskesuppen bouillabaisse, den italienske risretten risotto alla milanese og den spanske paella. I Iran blir gjerne risretter forfinet med safran. Til desserter som saffranis og panna cotta gir det en god smak og fin gul farge. Den beste safranen hevdes av noen å være en variant fra Sørfrankrike, Gâtinais-safran, men iransk safran fra Khorasan sies å ha en jevn og høy kvalitet.


== Kjennetegn ==
For å være sikker på god safran skal du bare handle inn hele pistiller. Kjøper du malt safran kan du ikke være sikker på kvaliteten. Safrantrådene (filament, merker, pistiller) har en klar og intensiv rødfarge (ingen annen farge, eller svært lite av de gule delene). Safrantråder må være tørre og skjøre ved berøring. Safranaromaen er sterk og frisk, aldri med muggsmak. Man fastsetter safranens kvalitet via en internasjonal ISO-standard: 3632-1 og 2: 1994. Da måler man fargestyrke, smak og aroma.

FargeFargestyrken beror på crocin (et vannløselig karoten). Dette bestemmes med hjelp av fotospektrometri.SmakSafrans bitre, men spesielle smak kommer fra substansen glykosid piocrocin. AromaFlyktige oljer og eteriske bestanddeler gir safran en sterk duft. Safranal utgjør 60 % av de flyktige komponentene. 


== Litteratur ==
Secrets of Saffron : The Vagabond Life of the World's Most Seductive Herb, ISBN 0-285-63636-7


== Eksterne lenker ==
(en) Kategori:Saffron – bilder, video eller lyd på Wikimedia Commons 
Matoppskrifter
Uniform

En uniform er et antrekk som er standardisert for å skape ensartethet, fellesskap og identifikasjon for en organisasjon eller gruppe. En uniform har ofte elementer som viser bærerens rang og/eller funksjon i fellesskapet.Militære og sivile uniformer vil kunne forsterke lagfølelse og samhold, formidle tydelige roller, oppgaver og maktposisjoner, nøytralisere det personlige hos enkeltindividet og fremme disiplin og orden. De kan inngi respekt, både i form av tillit, trygghet og beundring, men også underdanighet og frykt, både hos brukere og omgivelser.
Yrkesgrupper som ofte bærer uniform, er militære, politi, vektere, brannkorps og skipsmannskap. Det gjelder også helsepersonell og flere andre yrker. Tilsvarende vil deltakere i lagidretter uniformere seg likt og i samme farger for tydelig å markere sidetilhørighet under kampene. Andre eksempler er ulike typer embetsdrakter, musikkorps, tjenerskap og servitører, såvel som visse fabrikkarbeidere og fanger. Også skoleuniform er vanlig mange steder i verden.


== Eksempler på uniformer ==


=== Militære ===

		
		
		
		
		
		
		
		
		
		
		


=== Politi, offentlige tjenestemenn o.l. ===

		
		


=== Andre ===

		
		
		


== Se også ==
Avdelingsmerke
Fangedrakt
Gallauniform
Hjelm
Kleskode
Liste over norske dekorasjoner
Hærens uniformer
Matrosdress
Messeuniform
Politiuniform
Striden rundt bruk av hijab i det norske politiet
Rustning
Sjøforsvarets uniformer
Skoleuniform


== Referanser ==


== Eksterne lenker ==
(en) Uniforms – kategori av bilder, video eller lyd på Commons 
Norske politiuniformer
Norske militæruniformer – HÆREN
Amerikanske militæruniformer
Militæruniformer fra 2. verdenskrig (polsk tekst)
Grundig om Hitler-Tysklands og aksemaktenes militæruniformer
Plansjer med historiske militæruniformer (dansk militærhistorisk forening)
Gradmerker fra hele verden (engelsk tekst)
«DigitaltMuseum: Søk:  'uniform'». DigitaltMuseum. Besøkt 21. mai 2012.
Southampton

Southampton er en by og et distrikt i det sørøstlige England. Den ligger omtrent midt mellom Portsmouth og Bournemouth. Byen var tidligere en del av Hampshire, men siden 1. april 2012 har den vært administrert som en enhetlig myndighet. I henhold til folketellingen i 2011 hadde byen en befolkning på 253 651 innbyggere.Forsteder i Southampton, blant Annet  Bassett, Bitterne, Millbrook, Shirley, Swaythling, Wollston
Byen ble kraftig bombet under andre verdenskrig, og mange historiske bygninger ble ødelagt. Deler av den gamle bymuren er bevart, samt byporten Bargate i nordenden av muren.
Universitetet i Southampton og Southampton Solent University (tidligere Southampton Institute) er de fremste lære- og forskningssentrene i byen. Ordnance Survey, det britiske kartverket, har sitt hovedkvarter i Southampton.
Havnen er den viktigste på Englands sørkyst, og brukes både til kommersiell trafikk og til fritidsbåter.
Byens fotballag er Southampton FC, kjent som The Saints. Det var en av lagets spillere, Charles William Miller, som grunnla Brasils første fotballklubb.


== Historie ==

Man har funnet spor etter bosetninger fra steinalderen i området, men den første permanente bebyggelsen er fra romersk tid. Byen var da kjent som Clausentum, og var havneby for Winchester og Salisbury.
Angelsakserne flyttet sentrum over elven Itchen, til stedet hvor byen ligger nå. Southampton fortsatte å være en viktig havn. I 1014 skal Knut den store ha slått den angelsaksiske kongen Ethelred den rådville. Det var under dette slaget Knut sies å ha kommandert tidevannet til å stoppe. Etter normannernes erobring av England ble Southampton den viktigste havnen for transport mellom Winchester, som var Englands hovedstad i en periode, og Normandie.


== Referanser ==


== Eksterne lenker ==
Offisielt nettsted 
(en) Southampton – kategori av bilder, video eller lyd på Commons 
(en) Southampton – galleri av bilder, video eller lyd på Commons 
 Southampton hos Wikivoyage
Offisielt nettsted Arkivert 18. februar 2011 hos Wayback Machine.
Southampton i Open Directory Project
Southampton skyline webcam
Southampton's Medieval Defences on Google Maps